< Grafikus felület

Grafikus felület Debian GNU/Linux

Szerző: Sallai András

Copyright © Sallai András, 2017, 2018, 2019

Licenc: GNU Free Documentation License 1.3

Web: http://szit.hu

A grafikus felület Debianon

A grafikus felület alapértelmezetten telepszik a Debian telepítővel. Ha ezt mégis kihagytuk és szeretnénk telepíteni a következő sorok hasznosak lehetnek számunkra.

Grafikus felület telepítése

Grafikus felület telepítéséhez használhatjuk a netinstall CD-is. Az alaprendszer telepítése után a következő csomagok telepítése lehet még szükséges.

Grafikus réteg (X) telepítése:

apt-get update
apt-get install xorg

Ha szeretnék a grafikus felület beállításait újra konfirgurálni, akkor adjuk ki a következő parancsot:

dpkg-reconfigure xserver-xorg

Grafikus környezet telepítése

Grafikus környezetből több is van. Választanunk kell melyiket szeretnénk. Gyengébb gépekre kevesebb erőforrást igénylő grafikus környezetet telepítsünk. Ezek xfce, lxde. Nagyobb erőforrások esetén lehet Gnome. Még több erőforrás és nagy igény a grafikus felülettel szemben kde. Tehát a következő parancsok közül egyet adjunk ki:

apt install lxde

# apt-get install xfce4

Esetleg:

# apt install xfce4 xfce4-goodies thunar-archive-plugin

apt-get install gnome

KDE esetén több lehetőségünk van:

apt install kde-baseapps
apt install kde-standard
apt install kde-full

Az első 581 MB, a második 1497 MB és harmadik 3066 MB lemezterületet foglal.

apt-get install mate-desktop-environment

apt-get install cinnamon-desktop-environment

Persze a fentieken kívül még ezer más grafikus környezet is van, de talán ezek a leghasználtabbak. Régebben icewmel kezdtem, majd KDE, később Gnome-ot használtam, ma a kedvencem az lxde.

Grafikus felülete indítása

startx

Bejelentkezéskezelő

A számítógép indulása után a fentiek feltelepítése mellett a grafikus felület nem indul el automatikusan. Ehhez szükségünk van egy bejelentkezéskezelőre (Display Manager). Négy közül válogathatunk. Gdm, kdm, xdm, wdm. Ezze közzül a Gdm kapcsolódik a Gnome környezethez, a kdm pedig a KDE környezethez. Az xdm független mindentől, a wdm új még nem ismerem. Jelenleg jómagam gdm használok lxde rendszer mellett.

gdm3

kdm

xdm

wdm

lightdm

slim

ssdm

Telepítsük az egyik megjelenítéskezelőt. Például:

apt-get install gdm3

A SLiM - Simple Login Manager egyszerű, de azt tudja amire szánták.

Hagyományos konzol elérése

Grafikus felület nélkül hat konzol érhető el. A konzolok között az Alt + F1, Alt + F2, … Alt + F6 billentyűkkel váltogathatok.

Grafikus felületről váltás a konzolos felületekre:

Ctrl+Alt+F1, Ctrl+Alt+F2, ... Ctrl+Alt+F6

Ha már átváltottunk konzolra akkor elég az Alt használta. Grafikus felületre vissza Alt+F7-el válthatunk.

Mellesleg hat grafikus felület indítható, azok pedig a fentiekhez hasonló módon indíthatók.

MATE

Hagyományos GNOME felület:

http://mate-desktop.org

http://wiki.mate-desktop.org/download

Minimális telepítés:

apt install mate-core

KDE

A KDE asztali környezet egy általános verziójának telepítése:

apt install kde-standard

Teljes KDE környezet:

apt install kde-full

Mindkét verzió telepítése során az ssdm nevű bejelentkezéskezelő telepszik. Ha már telepítve van bejelentkezéskezelő, akkor rákérdez, melyiket szeretnénk használni.

A bejelentkezéskezelőben a KDE név helyett a Plasma nevet keressük.

Minimális grafikus felület

Változat 1

Grfikus felület:

apt install xinit xterm

Ablakkezelő:

apt install jwm

Böngésző:

apt install dillo

Ha szükség van JavaScriptre, akkor ez nem jó választás. Ilyen lehet a Roundcube használata. Ehhez ajánlott a firefox-esr csomag.

Fájlkezelő:

apt install tuxcmd

IDE szövegszerkesztő:

apt install scite

Változat 2

apt install x-window-system-core

Az X indítás felhasználóként:

startx

Programok automatikus indításhoz használható a ~/.xsession fájl.

Speciális dokkoló

Telepítsünk egy alap X rendszert:

apt install xinit xterm

Kétféle dokkolót használhatunk.

cairo-dock

docky (Debian 10-ben már nincs)

A cairo-dock telepítése:

apt install cairo-dock

A plank telepítése:

apt install plank

xwayland

Az xwayland egy xorg alternatíva.

Telepítése:

apt install xwayland

A wayland compositer:

apt install weston

Link:

https://wiki.debian.org/Wayland (2019)